== Uddannelse ==
Han var søn af møller­svend, senere banevogter Hans Ferdinand Fristrup og Maren Nilausdatter, kom efter sin [[konfirmation]] i huset hos hofkandestøber Høy, fik adgang til [[G.F. Hetsch]]s tegneskole, kom derefter i malerlære hos malermester og stukkatør Weber [[1851]]-[[1853|53]] og besøgte samtidig fra [[1852]] til januar [[1864|64]] [[Det Kongelige Danske Kunstakademi|Kunstakademiet]], hvor han [[1857]] vandt den lille sølvmedalje i dekorationsklassen, og af hvis modelskole han [[1859]] blev elev. I [[1864]] havde han deltaget i [[2. Slesvigske Krig|krigen]], hvor han blev såret og [[krigsfange]], men fik dog lejlighed til at gøre kunststudier under sit tvungne ophold i [[Østrig]]. Efter hjemkomsten ægtede han [[2. juli]] [[1867]] i København Augusta Magdalene Høy (7. januar 1840 i København - 5. august 1875 i [[Venedig]]), datter af ovennævnte kandestøber Hans Christensen Høy (1805-1876) og Augusta Vilhelmine født Møller (1819-1860). I 1867 var han udenlands med understøttelse fra [[Den Reiersenske Fond]] og besøgte [[Exposition Universelle (1867)|verdensudstillingen]] i [[Paris]] dette år.
Kunst Historie Maleri Organisationer Uddannelsesinstitutioner